text: 4 "Hawkañam, seguroñam kachkanchik" nispa pikunaña niptinpas, chay pasakuptinmi sutillata musyakusun Jehová Diospa piñakuynin punchaw qallaykunanpaqña kasqanmanta. Chaymi Pablo nirqa: "Wawqe-panillaykuna, qamkunam ichaqa mana tutapichu kachkankichik, chaynaqa hamunan punchawqa manam suwa hinachu tarimusunkichik. Qamkunaqa kanchaymanta [. . .] kaqmi llapallaykichik kankichik", nispa (1 Tes. 5:4, 5). Yaqa llapallan runakunamantaqa, ñoqanchikqa musyakunchikmi Bibliapa willakuyninkuna kunan tiempopi pasakusqanta. Hinaptinqa, ¿imaynataq kanqa "Hawkañam, seguroñam kachkanchik" nispa Bibliapa willakusqanqa? Chayta yachanapaqqa suyananchikmi. Chaynaqa, "rikchaspayá cuidakusunchik" (1 Tes. 5:6; Sof. 3:8).